Ved [[WrestleMania]] 13 mødte Undertaker [[Sid Eudy|Sycho Sid]] i en No Disqualification match. Undertaker vandt og fik dermed sin anden [[WWE Championship|WWF Championship]]. Efter WrestleMania prøvede Bearer at få Undertaker tilbage ved at true med at afsløre Undertakers store hemmelighed. Bearer sagde, at Undertaker var en morder, der havde dræbt hans forældre og hans yngre bror, da han som barn brændte hans forældres begravelsesforretning ned (hvor Bearer arbejdede). Undertaker sagde, at det var umuligt for Bearer at vide det, men Bearer sagde, at han havde fået det at vide af Undertakers bror [[Glen Jacobs|Kane]], som var i live, men alvorligt forbrændt og arret. Bearer havde opfostret Kane og havde anbragt ham på en institution. Nu ventede Kane på hævn efter alle de år. Undertaker sagde til forsvar, at det var Kane, der havde sat ild til huset, fordi han var pyroman, og at han ikke kunne have overlevet.
Levende_personer